Richard Lessel

Richard Vilhelm Paul Lessel VR I/3 (28. juuni 1884 Kunda-Malla vald, Virumaa – aprill 1972 Illinois, USA) oli Eesti sõjaväelane (major).

Sündis 28. juunil 1884 Virumaal Kunda-Malla vallas. Sai üldhariduse Tallinna Reaalkoolis.Kröönström, M (2008): Eesti sõjaväe juhtivkoosseis Vabadussõjas 1918–1920. Tartu: Tartu Ülikooli Kirjastus, lk 244

Alates 1904. aastastKröönström, M (2008): Eesti sõjaväe juhtivkoosseis Vabadussõjas 1918–1920. Tartu: Tartu Ülikooli Kirjastus, lk 212 jalaväe reservlipnik, teenis suure osa Esimesest maailmasõjast Tallinnas politseiametnikuna. Mobiliseeriti 1916. aasta mais ja määrati teenima Peeter Suure merekindluse suurtükiväepolku.Kröönström, M (2008): Eesti sõjaväe juhtivkoosseis Vabadussõjas 1918–1920. Tartu: Tartu Ülikooli Kirjastus, lk 98

Saabus 25. veebruaril 1918 1. Eesti suurtükiväebrigaadi,Leets, G: 1. Eesti suurtükiväebrigaadist I diviisi suurtükiväeni. Sõdur. 1933, nr 1/2, lk 25 kus määrati 4. patarei ülemaksLeets, G: 1. Eesti suurtükiväebrigaadist I diviisi suurtükiväeni. Sõdur. 1933, nr 1/2, lk 26 ning ülendati sama aasta 25. märtsil leitnandiks.

Nimetati Eesti Vabadussõja puhkedes esmalt 1. suurtükiväepolgu majandusülemaks ja kuu hiljem sama polgu patarei nr. 6 ülemaks. Alustas patarei formeerimist Tallinnas 20. detsembril 1918. Patarei sõitis 5. jaanuaril 1919 Paidesse, kust liikus lahingutega Petseri suunas, tegutsedes koos 2. ja 7. jalaväepolguga.Leets, G: 1. Eesti suurtükiväebrigaadist I diviisi suurtükiväeni. Sõdur. 1933, nr 1/2, lk 31 18. veebruaril 1919 Leets, G: 1. Eesti suurtükiväebrigaadist I diviisi suurtükiväeni. Sõdur. 1933, nr 1/2, lk 32 viidi patarei 2. suurtükiväepolku, kus see nimetati ümber välipatareiks nr. 12. Pärast Vabadussõda patarei likvideeriti.

Ülendati 7. jaanuaril 1920 alamkapteniksLaidoner, J: Ülendused. Wäljawõtted käskudest Wabariigi sõjawägedele. Sõdur. 1920, nr 2, lk 2 ja 8. aprillil 1921 "kiiduväärt teenistuse ja väljateenitud aja eest" kapteniks. Autasustati Vabadussõjas üles näidatud sõjaliste teenete eest Vabadusristi I liigi 3. järguga.

Ülendati 22. veebruaril 1924 majoriks ning nimetati 1926. aastal suurtükiväepolügooni ülemaks.

Vabastati 17. märtsil 1934 tervislikel põhjustel tegevteenistusest.

Anti 15. aprillil 1936 sõjaringkonnakohtu alla süüdistatuna riigi raha omastamises aastatel 1929–1933.Arhiivi infosüsteem

Elas 1960 SaksamaalAndres Pulver: Kuhu nad jäid? Virumaa Teataja, 16. märts 2009

Auastmed
1904 – reservlipnik
? – alamleitnant
1918 – leitnant
1920 – alamkapten
1921 – kapten
1924 – major

Tunnustus
 Vabadusristi I liigi 3. järk (2. november 1921)

 Viited 

Välislingid
Ohvitseride andmekogu

Kategooria:Eesti suurtükiväeosade koosseis
Kategooria:Eesti suurtükiväelased
Kategooria:Vabadusristi I liigi 3. järgu kavalerid
Kategooria:Vabadussõja veteranid
Kategooria:Tallinna Reaalkooli vilistlased
Kategooria:Eestlased Saksamaal
Kategooria:Eestlased Ameerika Ühendriikides
Kategooria:Sündinud 1884
Kategooria:Surnud 1972